text: koppa
  
  publiceret: 2023-04-20 15:06:08+02:00
  Koppa er et græsk bogstav uden for den klassiske joniske alfabetrække. Koppa, som skrives ϙ og har lydværdien /kw/, brugtes i arkaiske græske alfabeter, bl.a. i Korinth, på hvis mønter byens navn begynder med ϙ.
  Romerne overtog bogstavet og lydværdien i Q, q. Også Cypern havde ϙ som mærke; dette blev omtolket til tegn for den kypriske Venus, Venus Cypria, og ϙ blev derfor både tegn for Venus som gudinde for kvinder, for planeten Venus og for grundstoffet kobber, på latin cuprum.
  I moderne udgaver af oldgræske tekster bruges koppa som taltegn for 90.